OpenLLM-France/wikimedia huggingface dataset:
# Oreoícids

Els oreoícids (Oreoicidae) són una família de petits ocells insectívors que ha estat reconeguda recentment.
Els tres gèneres monotípics que formen la família han estat ubicats a diferents famílies des de fa cinquanta anys, incloent els Colluricinclidae, Falcunculidae i Pachycephalidae. Una sèrie d'estudis d'ADN durant els primers anys del present segle van donar suport per a tractar els tres gèneres com una nova família, que va rebre el seu nom el 2016.
Els tres gèneres són:
* Gènere Aledryas, amb una espècie: xiuladora de coroneta rogenca (Aleadryas rufinucha).
* Gènere Ornorectes, amb una espècie: pitouí crestat (Ornorectes cristatus).
* Gènere Oreoica, amb una espècie: xiuladora crestada (Oreoica gutturalis).

## Referències

* ↑ R.Schodde et L.Christidis. (2014). Relicts from Tertiary Australasia: undescribed families and subfamilies of songbirds (Passeriformes) and their zoogeographic signal. Zootaxa 3786 (5): 501-522.
# Oreotrochilus

Oreotrochilus és un gènere d'ocells de la subfamília dels lesbins (Lesbiinae) dins la família dels troquílids (Trochilidae). Aquests colibrís habiten zones andines.

## Llista d'espècies

Aquest gènere està format per 6 espècies:
* colibrí de flancs bruns (Oreotrochilus adela).
* colibrí del Chimborazo (Oreotrochilus chimborazo).
* colibrí de la puna (Oreotrochilus estella).
* colibrí de flancs blancs (Oreotrochilus leucopleurus).
* colibrí pitnegre (Oreotrochilus melanogaster).
* colibrí de Stolzmann (Oreotrochilus stolzmanni).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Unión Deportiva Gornal

La Unión Deportiva Gornal és un club de futbol català de la ciutat de l'Hospitalet de Llobregat, Barcelonès. Va ser fundat l'any 1978 amb el nom d'Agrupació Esportiva Gornal. El president fundador és Pedro Baños. També han presidit l'entitat Antonio Baños, Benjamín Espinosa i Josep Farré, l'actual president. Juga els seus partits al Camp Municipal del Gornal. La temporada 2022-23 se signa un acord de col·laboració amb al Centre d'Esport L'Hospitalet on el primer equip Amateur de la UD Gornal passarà a ser l'equip filial de l'entitat que porta el nom de la ciutat i passés a entrenar i jugar al Estadi municipal Fùtbol L'Hospitalet
L'èxit esportiu més destacable va ser l'ascens a la primera regional la temporada 2006/07, com a campió del grup X de la segona regional amb l'entrenador Benjamín Espìnosa. Actualment, el Gornal milita a la Segona Catalana.

## Palmarès

* Campió de Segona Territorial: Grup 10 2006/07
* Campió de Tercera Catalana: Grup 10 2019/20
* Campió 1ª Edicion Copa L'Hospitalet 2021

## Referències

* ↑ «Unión Deportiva Gornal | enciclopèdia.cat». [Consulta: 23 març 2021].
* ↑ «Josep Farré, la curiosa trajectòria del nou president de la UD Gornal». Tot Gira. Catalunya Ràdio.
* ↑ «De nuevo en juego». Diari de L'Hospitalet, 14-09-2014, pàg. 20. Arxivat de l'original el 2021-05-19 [Consulta: 19 maig 2021].
* ↑ «Classificació final de la Segona Regional». Mundo Deportivo, 28-05-2007.

## Enllaços externs

* Unión Deportiva Gornal - Lloc web oficial
Segona Catalana :
Grup 1Grup 2Grup 3Grup 4Grup 5Grup 6
CE Abadessenc
CE Anglès
CD Banyoles
CD Bescanó
Atlètic Bisbalenc
CD Blanes
UE Breda
UE Caldes
UE Camprodon
UE Can Gibert
UE Fornells
Girona FC B
EF Gironès-Sàbat
FC Palafrugell
UE Quart
CF Ripoll
CF Base Roses
FC Vilamalla
PB Anguera
FC Argentona
EF Barberà Andalucía
CE Canyelles
CD Carmelo
Equipo Ja CF
Esportiu Sant Ignasi
EE Guineueta
CF Lloreda
CE Mataró
UD Molletense
CE Premià
CE Premià de Dalt
UE San Juan - At Montcada
CF Singuerlín
CCE Tiana
CCD Turó de la Peira
CF Unificació Llefià
CF Can Vidalet
CF Ciudad Cooperativa
Dinàmic Batlló
CFA Espluguenc
CD Fontsanta-Fatjó
UD Gornal
CF Júnior
CD Marianao Poblet
CF Martorell
AE Moja
UD Montserrat Igualada
CE Olímpic Can Fatjó
Atlètic Prat Delta CF
UD San Mauro
UE Sant Joan Despí
Atlètic Sant Just FC
UD Unificació Bellvitge
FE Atlètic Vilafranca
CD Can Parellada
UE Canovelles
CF Cardedeu
UE Castellar
CFA Gironella
CE Lliçà d'Amunt
CE Manresa
CF Olímpic La Garriga
FC Palau
CF Parets
CE Sabadell B
UD Sabadell Nord CF
UE Sabadellenca
CE Sallent
UD San Lorenzo
UD Taradell
UE Tona
OAR Vic
CF Agramunt
FC Alcarràs
AE Alcoletge
FC Andorra
CF Angulària
CE Artesa de Segre
Atlètic Alpicat
UE Balàfia
CF Borges Blanques
CE EFAC Almacelles
UE Guissona
CF L'Albi
FC La Seu d'Urgell
CF Linyola
CF Organyà
CF Palau d'Anglesola
CF Solsona
CF Tremp
Club Deportiu Alcanar
CF Ampolla
CF Calafell
FC Cambrils
Atlètic Campclar
CE El Catllar
CF Cunit
CF Gandesa
CF Jesús Catalònia
UD Jesús i Maria
CD La Cava
UE Remolins-Bítem
CA Roda de Barà
CD Roquetenc
UD Salou
EF Sant Pere i Sant Pau
CD Tortosa
Vilaseca CF :
# Casa del Mestre de la Colònia Güell

La Casa del Mestre de la Colònia Güell és un edifici modernista del municipi de Santa Coloma de Cervelló (Baix Llobregat), obra de Francesc Berenguer i Mestres i inclosa en l'Inventari del Patrimoni Arquitectònic de Catalunya.

## Descripció

Es tracta d'un habitatge que és el conjunt o contrapunt del seu edifici complementari, l'Escola. Està construït amb lloseta de pedra i té les obertures, les cantonades, una franja alta i la torratxa remarcats amb maó vist, accentuant encara més la varietat de nivells, terrasses i teulades que li donen una aparença de "castell màgic" i emmascarant una senzilla planta en forma de ela. El desnivell del terreny afavoreix el seu aspecte complicat afavorint les diferents escaletes, entrada, comunicació amb l'Escola, accés posterior del pati privat al primer pis, i creant una diferència d'un pis entre la part de davant i la posterior. Les teulades són teula esmaltada en verd i negre, i a la xemeneia hi ha, en ceràmica vidriada, la data de construcció (1911). L'historicisme és palès.

## Història

Al mes de març de 1890 es va posar la primera pedra i assenyalaren els fonaments de la nova fàbrica de cotó que Eusebi Güell i Ferran Alsina van instal·lar al terme de Santa Coloma de Cervelló a fi que "d'aquesta manera l'obrer es trobés en millors condicions higièniques d'habitació i d'aliments...". Això comportà la construcció d'una autèntica colònia on no podia faltar l'Escola i la Casa del Mestre. Dotada de les millors condicions que es donaven en el seu moment, en el 1987, l'Escola encara continuava funcionant, si bé la Casa del Mestre, ha vist fragmentat el seu interior en dos habitatges que respecten totalment la seva estructura.

## Referències

* 1 2 «Casa del Mestre de la Colònia Güell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Tower

«Tower» té aquests significats:
* Toponímia:
** Tower (anglès) o Genovesa (castellà), illa de l'arxipèlag Galápagos, territori de l'Equador
** Tower (Cork), suburbi de la ciutat de Cork (comtat de Cork, província de Munster, Irlanda)
** Tower Bridge, pont que creua el riu Sacramento unint West Sacramento al comtat de Yolo amb Sacramento al comtat de Sacramento
** Tower City, diversos indrets
** Tower Hamlets, districte de la ciutat britànica de Londres
** Tower Hill (Illinois), població dels Estats Units a l'estat d'Illinois
** Tower Lakes, població dels Estats Units a l'estat d'Illinois
** Grand Tower, població dels Estats Units a l'estat d'Illinois
* Biografies:
** Joan Tower (New Rochelle, 1938), compositora, intèrpret, directora i pedagoga estatunidenca
** Harold Tower (Lodi, 1911 – San Diego, 1994), remer estatunidenc que va competir durant la dècada de 1930
* Miscel·lània:
** Tower Records (discogràfica), segell discogràfic estatunidenc, filial de Capitol Records, actiu entre 1964 i 1970
** Copa Tower, competició futbolística mexicana que rep el nom de Reginald Tower, ambaixador d'Anglaterra a Mèxic
# Teófilo Stevenson

Teófilo Stevenson Lawrence, o Teófilo Stevenson, (Puerto Padre, Cuba 1952 - L'Havana, Cuba 11 de juny de 2012) va ser un boxejador cubà guanyador de tres medalles olímpiques d'or. Era conegut popularment com a Pirolo o el Gigante del Central Delicias.

## Biografia

Va néixer el 23 de març de 1952 a la ciutat de Puerto Padre, població situada al sud-est de l'illa de Cuba, fill d'emigrants de Saint Vincent i Saint Kitts.

## Carrera esportiva

Va participar, als 20 anys, en els Jocs Olímpics d'Estiu de 1972 realitzats a la ciutat de Múnic (Alemanya Occidental), on va aconseguir guanyar la medalla d'or en la prova de pes pesant, un metall que aconseguí revalidar en els Jocs Olímpics d'Estiu de 1976 realitzats a Mont-real (Canadà) i en els Jocs Olímpics d'Estiu de 1980 realitzats a Moscou (Unió Soviètica). Juntament amb l'hongarès László Papp i el cubà Félix Savón és l'únic boxejador en aconseguir guanyar tres medalles olímpiques d'or.
Al llarg de la seva carrera ha guanyat tres medalles en el Campionat del Món de boxa, totes elles d'or; i tres medalles més en els Jocs Panamericans, dues d'elles d'or.

## Referències

* 1 2 «Mor a l'Havana Teófilo Stevenson, el 'Cassius Clay' de Cuba». El Periódico, 12-06-2012. [Consulta: 12 juny 2012].
# Tore (volcà)

Tore és un volcà que es troba al nord de l'illa de Bougainville, a Papua Nova Guinea. El cim s'eleva fins als 2.175 msnm. Les violentes erupcions del Plistocè van produir dues corrents d'ignimbrita que s'estenen cap a l'oest fins a la costa i una caldera de 6 per 9 km. Un con de lava posterior, al sud de la caldera, és la font de les colades de lava. Les característiques ben conservades suggereixen una data recent per a aquest con i un con de cendres proper.

## Referències

* ↑ «Global Volcanism Program | Tore» (en anglès). [Consulta: 4 maig 2024].
# Torre de la Closa

Torre de la Closa és un monument protegit com a bé cultural d'interès nacional del municipi de Montbrió del Camp (Baix Camp).

## Descripció

Torre de 5,40 m d'alçada per 4,60 m d'amplada, amb uns murs de 0,90 m de gruix. S'alça sobre una de les arcades que conformen la façana de l'Ajuntament, coberta amb volta de mig punt i per la qual travessa el carrer de la Closa.
La construcció resta integrada a la de l'Ajuntament. Té la part més altra enrrunada, però la façana posterior encara deixa veure el tipus d'aparell que la constituïa, fet amb pedra de mida irregular i sene escairar, lligada amb morter de calç. A l'altura del primer pis conserva una finestra, d'arc de mig punt adovellat, brancals també adovellats i ampit de pedra.

## Història

Torre de defensa d'època medieval que potser va formar part del recinte emmurallat del segle xiv.

## Referències

* «Torre de la Closa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].

## Enllaços externs

* «Torre de la Closa». Mapa de recursos culturals. Diputació de Tarragona.
# Translació (física)

En física, la translació és un moviment mitjançant el qual es modifica la posició d'un objecte, en contraposició a una rotació. Una translació és l'operació que modifica les posicions de tots els cossos segons la següent expressió:
   $(x,y,z)\to (x+\Delta x,y+\Delta y,z+\Delta z)$
On $(\Delta x,\Delta y,\Delta z)$ és un vector constant. Aquesta operació pot ser generalitzada a altres coordenades.
Viccionari
# Tour de Flandes 1958

El Tour de Flandes 1958 és la 42a edició del Tour de Flandes. La cursa es disputà el 30 de març de 1958, amb inici a Gant i final a Wetteren després d'un recorregut de 230 quilòmetres. El vencedor final fou el belga Germain Derycke, que s'imposà a l'esprint en l'arribada a Wetteren. El belga Willy Truye i l'italià Angelo Conterno acabaren segon i tercer respectivament.

## Classificació final

| | Ciclista | Equip | Temps |
| 1 | Germain Derycke (BEL) | Carpano | 6h 07' 00" |
| 2 | Willy Truye (BEL) | Mercier-BP-Hutchinson | m. t. |
| 3 | Angelo Conterno (ITA) | Carpano | m. t. |
| 4 | Armand Desmet (BEL) | Groene Leeuw-Leopold | m. t. |
| 5 | Marcel Janssens (BEL) | Elve-Peugeot-Marvan | m. t. |
| 6 | Briek Schotte (BEL) | Libertas-Dr.Mann | m. t. |
| 7 | Nino Defilippis (ITA) | Carpano | m. t. |
| 8 | Pino Cerami (BEL) | Elve-Peugeot-Marvan | m. t. |
| 9 | Yvo Molenaers (BEL) | Groene Leeuw-Leopold | m. t. |
| 10 | Fred de Bruyne (BEL) | Carpano | + 10" |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Tour de Flandes 1962

El Tour de Flandes 1962 va ser la 46a edició del Tour de Flandes. La cursa es disputà l'1 d'abril de 1962, amb inici a Gant i final a Gentbrugge després d'un recorregut de 256 quilòmetres. El vencedor final fou el belga Rik van Looy, que s'imposà en solitari en l'arribada a Gentbrugge. Nou segons després arribà un grup de quatre ciclistes, quedant els belgues Michel van Aerde i Norbert Kerckhove en segona i tercera posició respectivament.

## Classificació final

| | Ciclista | Equip | Temps |
| 1 | Rik van Looy (BEL) | Flandria-Faema-Clement | 6h 39' 56" |
| 2 | Michel van Aerde (BEL) | Carpano | + 9" |
| 3 | Norbert Kerckhove (BEL) | Dr Mann | m. t. |
| 4 | Noël Foré (BEL) | Flandria-Faema-Clement | m. t. |
| 5 | Tom Simpson (GBR) | Gitane-Leroux | m. t. |
| 6 | Jef Planckaert (BEL) | Flandria-Faema-Clement | + 12" |
| 7 | Willy Vannitsen (BEL) | Wiels-Groene Leeuw | + 4' 08" |
| 8 | Michel Stolker (NED) | Saint Raphael-Helyett-Hutchinson | m. t. |
| 9 | Edgard Sorgeloos (BEL) | Flandria-Faema-Clement | m. t. |
| 10 | Jos Wouters (BEL) | Solo-Van Steenbergen | + 4' 25" |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Treyarch

Treyarch és una companyia desenvolupadora de videojocs fundada en 1996 per Peter Akemann i Doğan Köslü, i adquirida per Activision l'any 2001. Està situada a Santa Monica, Califòrnia. L'any 2005, Gray Matter Interactive es fusionà amb Treyarch.
La companyia és coneguda principalment per ser la desenvolupadora principal dels jocs de la sèrie Call of Duty.

## Jocs desenvolupats

| Nom | Plataforma(es) | Any |
| Die by the Sword | Windows | 1998 |
| Die by the Sword: Limb from Limb | Windows | 1998 |
| Triple Play 2000 | Nintendo 64 | 1999 |
| Draconus: Cult of the Wyrm | Dreamcast | 2000 |
| Triple Play 2001 | PlayStation, Windows | 2000 |
| Tony Hawk's Pro Skater | Dreamcast | 2000 |
| Tony Hawk's Pro Skater 2 | Dreamcast | 2000 |
| Max Steel: Covert Missions | Dreamcast | 2000 |
| Triple Play Baseball | PlayStation, PlayStation 2, Windows | 2001 |
| Spider-Man | Dreamcast | 2001 |
| Tony Hawk's Pro Skater 2X | Xbox | 2001 |
| NHL 2K2 | Dreamcast | 2002 |
| Spider-Man: The Movie | GameCube, PlayStation 2, Xbox | 2002 |
| Kelly Slater's Pro Surfer | GameCube, Mac OS X, PlayStation 2, Windows, Xbox | 2002 |
| Shaun Palmer's Pro Snowboarder 2 | PlayStation 2, Xbox | Cancel·lat |
| Minority Report: Everybody Runs | GameCube, PlayStation 2, Xbox | 2002 |
| NHL 2K3 | GameCube, PlayStation 2, Xbox | 2002 |
| Spider-Man 2 | GameCube, PlayStation 2, Xbox | 2004 |
| Ultimate Spider-Man | GameCube, PlayStation 2, Xbox | 2005 |
| Call of Duty 2: Big Red One | GameCube, PlayStation 2, Xbox | 2005 |
| Call of Duty 3 | Xbox 360, PlayStation 3, Wii, PlayStation 2, Xbox | 2006 |
| Spider-Man 3 | PlayStation 3, Xbox 360, Wii | 2007 |
| 007: Quantum of Solace | Xbox 360, PlayStation 3, Wii | 2008 |
| Spider-Man: Web of Shadows | Xbox 360, PlayStation 3, Wii | 2008 |
| Call of Duty: World at War | Xbox 360, PlayStation 3, Windows, Wii | 2008 |
| Call of Duty: Modern Warfare - Reflex Edition | Wii | 2009 |
| Call of Duty: Black Ops | Xbox 360, PlayStation 3, Windows, Wii | 2010 |
| Call of Duty: Black Ops II | Xbox 360 | 2012 |
| Call of Duty: Black Ops III | PlayStation 4, Xbox one, PlayStation 3, Xbox 360, PC | 2015 |

## Enllaços externs

* Web oficial de la companyia (anglès)
# Torrent Fosc

El Torrent Fosc, conegut també amb el nom de Torrent del Coll dels Belitres, és un afluent per l'esquerra del Torrent Forcat que transcorre íntegrament pel terme municipal de Gòsol, al Berguedà.
El naixement del Torrent Fosc és el punt més enlairat de la xarxa hidrogràfica de l'Aigua de Valls així com el que es troba a més distància de la seva confluència amb el Cardener (26,3 km.). De fet, al web de la Xarxa de rius de les conques principals de Catalunya Arxivat 2010-11-13 a Wayback Machine. s'hi considera que és aquí on neix l'Aigua de Valls.

## Xarxa hidrogràfica

La xarxa hidrogràfica del Torrent Fosc, que també transcorre íntegrament pel terme municipal de Gósol, està integrada per un total de 6 cursos fluvials que sumen una longitud total de 4.269 m.

## Enllaços externs

   * Mapa de l'Institut Cartogràfic de Catalunya
   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Ustica

Ustica és una illa al nord-oest de Sicília amb una superfície de 8 km² i 1.324 habitants tots ells poblant l'únic municipi de l'illa anomenat també Ustica. És a l'oest de les illes Eòlies i pertany a la ciutat metropolitana de Palerm

## Geografia

El perímetre de l'illa és d'uns 15 km. Pertany a la regió de Sicília i a la província de Palerm. És volcànica i amb nombroses coves a la costa entre les quals destaquen la Grotta dell'oro, la Grotta del Tuono, la Grotta Segreta, la Grotta Verde, la Grotta Azurra, la Grotta delle Barche i la Grotta della Pastiza.
La punta nord es diu Punticeda (amb una vila prehistòrica); la punta est es diu Punta Falconiera (en aquest lloc està la vila d'Ustica); la punta sud és la Punta dell'Arpa; i a l'oest i ha tres puntes destacades: al nord la Punta di Megna, al centre la Punta Spalmatore, i a l'extrem sud-oest la Punta Cavazzi on hi ha un far. Té a la rodalia alguns illots dels que el principal és la Seca Colombara. El punt més alt és a 248 metres hi és conegut per Monte Guardia dei Turchi, el cim del quan és anomenada pels illencs "bocca del vulcano".

## Història

Osteodes fou el nom grec d'aquesta petita illa de la mar Tirrena. Diòdor diu que els cartaginesos hi van abandonar a sis mil mercenaris rebels (l'illa era deshabitada) amb la finalitat de deixar-los morir, i que van formar un munt d'ossos amb els seus cadàvers, de lo que va rebre el seu nom. Correspon sens dubte a la moderna Ustica però Plini el Vell i Ptolemeu distingeixen Ustica de l'illa Osteodes, i en parlen com de dos illes separades; però com que no hi ha cap més illa a l'oest de les Eòlies, s'ha de considerar que ambdós autors van cometre un error i van considerar el nom grec Osteodes diferent de la mateixa illa sota el nom romà d'Ustica.
Al segle vi s'hi van establir els benedictins però les incursions dels pirates sarraïns al segle VIII els van obligar a sortir. Alguns intents de colonització van fracassar sempre sobretot deguts als pirates i també a la manca d'aigua.
Al segle xvii s'hi van establir unes 90 persones que venien de Lipari. Van portar el seu patró, San Bartolomeo, que fou també patró de l'illa. Al començament del segle xx moltes famílies van emigrar a Amèrica.
Fou colònia penal des del període feixista fins als anys 50. El 27 de juny de 1980 fou teatre d'un greu accident aeri. El 1986 fou constituïda en la Reserva Natural Marina "Isola di Ustica" amb tres nivells de protecció.

## Administració

Llista d'alcaldes :
| Període | Identitat | Partit |
| 2006- | Aldo Messina | Llista cívica |

## Galeria d'imatges

* Església de Fernando Re
* Punta Spalmatore
* Port d'Ustica
# Unitat perifèrica d'Etòlia-Acarnània

La unitat perifèrica d'Etòlia-Acarnània (en grec: Νομός Αιτωλοακαρνανίας) és una unitat perifèrica de Grècia situada a la part més occidental del país. Està formada per les regions d'Etòlia i d'Acarnània, i la capital és Mesolongi. Correspon a l'antiga prefectura d'Etòlia-Acarnània.

## Vegeu també

* Perifèries de Grècia
* Unitats perifèriques de Grècia
# Unió Liberal

* Per a altres significats, vegeu «Unió Liberal (desambiguació)».
Unió Liberal fou un partit polític espanyol sorgit de l'aliança electoral que després de la revolució del 1854 van concertar diferents polítics moderats no absolutistes i progressistes no exaltats, i que va acabar definitivament amb el Partit Moderat, que era al poder des del 1833. Des de les eleccions de 20 de setembre de 1858, quan va obtenir la majoria dels escons a les Corts, el cap fou Leopoldo O'Donnell. L'origen social dels qui el donaven suport era força variat: nobles, advocats, empresaris, comerciants, banquers, militars i funcionaris.
No es tractava d'un partit amb un bagatge ideològic, sinó que era pragmàtic i els seus principis bàsics era conservar la monarquia com a forma de govern però sense derives absolutistes, reformar l'administració pública en sentit centralista i oferir un cert grau de multipartidisme. Intentà reformar la llei de premsa i mantenir una política econòmica de fortes inversions públiques. Controlava els diaris La Época, El Diario Español i La Correspondencia de España.
La Unió Liberal governà durant els períodes 1858-1863 i 1865-1866, ocupant gairebé tots els escons de les Corts, i sempre amb Leopoldo O'Donnell com a president de govern, qui comptava amb el ministre de governació José de Posada Herrera. A la mort d'O'Donnell el 1867 fou substituït pel general Francisco Serrano Domínguez. Es barrejà en forces intrigues polítiques i va conspirar contra la reina Isabel II a favor del seu fill Alfons al marge de les Corts. Participà en la revolució de 1868 i en el govern que en sorgí. Tanmateix, fou desbordat per la proclamació de la Primera República Espanyola, i el 1874 la major part dels afiliats seguiren Antonio Cánovas del Castillo quan fundà el Partit Liberal Conservador.
El seu programa descentralitzador li va permetre a Catalunya de rebre el suport de Joan Mañé i Flaquer i del Diari de Barcelona, on hi col·laboraven personatges destacats com Manuel Duran i Bas, Estanislau Reynals i Rabassa i Josep Coll i Vehí, entre d'altres. Entre els membres del partit hi figurà l'advocat igualadí Celestí Mas i Abat. A València hi tenia el suport de Domènec Mascarós i el brigadier José Berruezo. Amb els anys també s'hi adherí el general Joan Prim i Prats.

## Bibliografia

* Martínez Gallego, Francesc. Conservar progresando: la Unión Liberal (1856-1868). València, 2001. ISBN 84-95484-11-0
# Truth or Consequences

Truth or Consequences és una població dels Estats Units a l'estat de Nou Mèxic. Segons el cens del 2000 tenia 7.289 habitants.

## Demografia

Segons el cens del 2000, Truth or Consequences tenia 7.289 habitants, 3.450 habitatges, i 1.859 famílies. La densitat de població era de 222,5 habitants per km².
Dels 3.450 habitatges en un 20,2% hi vivien nens de menys de 18 anys, en un 40,5% hi vivien parelles casades, en un 10,3% dones solteres, i en un 46,1% no eren unitats familiars. En el 41,2% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,75.
Per edats la població es repartia de la següent manera: un 20,2% tenia menys de 18 anys, un 5,7% entre 18 i 24, un 20,1% entre 25 i 44, un 24,6% de 45 a 60 i un 29,3% 65 anys o més.
L'edat mediana era de 48 anys. Per cada 100 dones de 18 o més anys hi havia 92,4 homes.
La renda mediana per habitatge era de 20.986 $ i la renda mediana per família de 28.750 $. Els homes tenien una renda mediana de 23.214 $ mentre que les dones 18.207 $. La renda per capita de la població era de 14.415 $. Aproximadament el 15,6% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Truth or Consequences». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Truth or Consequences». American Fact Finder. Oficina del Cens dels Estats Units, 12-01-2010.